**Julkaisuvapaa 5.12. klo 14.01**

**Ford julkistaa Ka-konseptin; pieni auto, nokkela muotoilu ja sopivasti teknologiaa edullisesti**

* Uusi Ford Ka -konsepti esittelee Fordin vision käytännöllisestä kaupunkiautosta, jossa on yleensä suuremmissa autoissa käytössä olevaa teknologiaa
* Globaali pikkuauto on yhdistelmä nokkelaa suunnittelua ja taloudellisuutta edulliseen hintaan. Siinä on ääniohjauksella ja AppLink-sovelluksella käytettävä SYNC-yhteydenpitojärjestelmä sekä MyFord Dock -telakka-asema, jossa voi säilyttää ja ladata matkapuhelimia ja satelliittinavigaattoreita.
* Konsepti julkistetaan tänään Fordin Go Further -tapahtumassa Barcelonassa. Ka-konseptin tuotantoversio saapuu Euroopan jälleenmyyjille muutaman vuoden kuluttua

**Helsinki, 5.12.2013** – Ford julkisti tänään Ka-konseptin, joka on yhtiön visio käytännöllisestä, täysin uudesta globaalista autosta. Autossa on Fordin uusinta teknologiaa, ja se edustaa nokkelaa muotoilua edulliseen hintaan.

Ka-konsepti viestii tehokkuudesta ja tarkkuudesta. Rohkeat, pitkulaiset ajovalot ja pitkä, kallistuva ilme kaartuvine linjoineen luo mielikuvan liikkeestä.

Tämän 5-ovisen konseptin julkisti Stephen Odell (Ford Executive Vice President, Europe, Middle East and Africa) Go Further -tilaisuudessa Barcelonassa, johon osallistuu noin 2 500 Ford-jälleenmyyjää, työntekijää ja toimittajaa.

Ford on myynyt yli 1,8 miljoonaa Ka’ta sitten sen lanseerauksen vuonna 1996. Yhtiö ennustaa pienten autojen segmentin kasvavan 4 miljoonasta ajoneuvosta 6,2 miljoonaan vuosina 2012–2017, mikä tarkoittaa 35 prosentin kasvua.

Viisipaikkaisessa Ka-konseptissa on teknologiaa, jota löytyy tavallisesti vain suuremman kokoluokan autoista. MyFord Dockin ansiosta matkustajat voivat säilyttää ja ladata mobiililaitteitaan, kuten puhelimia ja satelliittinavigaattoreita ajon aikana. Ääniohjauksella ja AppLink-sovelluksella toimivalla SYNC-yhteydenpitojärjestelmällä kuljettaja voi aktivoida sovelluksia, soittaa musiikkia ja puheluita pitäen molemmat kädet ratissa ja katseen tiessä.

“Ka-konsepti perustuu Fordin kokemukseen pienistä autoista ja tarjoaa sellaista muotoilua ja teknologiaa, joita asiakkaat ympäri maailman odottavat tulevina vuosina”, Odell kertoo. “Kuluttajat odottavat voivansa siirtää mobiililaitteensa kotoa autoon ja työpaikalle. Ka-konsepti osoittaa, kuinka teknologia voi mahdollistaa sen, ja että sen mahdollistajana on näinkin pieni auto.”

Ka-konseptin tuotantoversio tulee Euroopan jälleenmyyjille muutaman vuoden kuluttua.

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 180 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.corporate.ford.com](http://www.corporate.ford.com/)

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 67 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista 13 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

(09) 351 700

[rsalin1@ford.com](mailto:rsalin1@ford.com)

|  |  |
| --- | --- |
| |  | | --- | |  | |